Ukjente krigsdetaljer i "Stormen"

Onsdag legger Stormen bibliotek i Bodø til rette for enda ei bok om andre verdenskrig. Da lanseres boka "Krig, okkupasjon og flyktninger", som er ei bok om krigshistorien i nordre Nordland. Boka omhandler blant andre nyordningen av kommunesektoren i Steigen kommune under krigen, og om tilværelse og dødsårsaker til de sovjetiske krigsfanger som bygde Batterie Dietl. Boka tar også for seg opprullingen av den organiserte flyktningetrafikken i Tysfjord, og organiseringen av det tyske grensevaktholdet der. I tillegg kan vi der lese om lokalbefolkningen og krigsfangers opplevelser av frigjøringen sommeren 1945. Boka er en del av skriftserien "Tjálarájddo" som det lulesamiske senteret Árran står for.